Hoekom Red Wrigler Erdwurms? | SA Wurm FORUM Worm SA
Daar is baie soorte erdwurms in die grond, maar die wurm wat goed aanteel in houers, word die Red Wrigler genoem. Die rede vir hulle gewildheid is die feit dat hulle in die boonste laag van die grond woon, werk en aanteel. Daarom verdubbel hulle in getal elke drie maande, en moet hulle gou aanteel, omdat die natuurlike vyande hulle makliker kan bykom in die meer gewaagdheid van hulle habitat.
Hierdie wurms is rooier van kleur op die lyf as die bekende vaal erdwurm in ons tuine, en het 'n gelerige kleur aan die punt, waar sy mond is. Waar tuin erdwurms tonnels diep onder die grondoppervlak het, en net hopies grond na bo stoot, beweeg hierdie Red Wriglers graag horisontaal en wat voor ingaan, kom vinnig agter uit!
Die volwasse Red Wrigler is tussen 5cm en 10cm lank, met 'n saaltjie, wat seksuele volwassenheid aandui. Hulle kan temperatuur uiterstes weerstaan, mits daar effe meer aandag aan hulle gegee word in erge uiterstes. Optimum temperatuur vir teel en behoorlike verwerking van bin inhoud, is om en by 27 grade celcius.
Wanneer temperatuur uiterstes ondervind word, is dit beter om die bin bedags binneshuis te hou, en NOOIT in direkte sonlig te laat staan nie.
Indien die bo-kant van die bin behoorlik geisoleer is, sal kondensasievorming verseker dat die bin inhoud vogtig en heerlik is vir die wurms. Dis dalk nodig om 'n swart vuilgoed sak bo-op die bin inhoud te sit, sodat die kondensasie proses vinniger is. En om te verseker dat minder vog kan ontsnap, veral in die somer.
Om die bin inhoud vinniger verwerk te kry, het jy twee opsies – sny dit aansienlik kleiner voor jy dit in die bin inhoud begrawe, of maak dit gaar. Laasgenoemde proses maak ook enige vrugtevlieg larwes en ander gogga eiers dood. Sorg dat die kos heeltemal afgekoel is voor dit ingesit word.
Begrawe die kos net onder die oppervlak van die bin inhoud. Sodoende is dit maklik vir die wurms om in die donker te vreet, en dit is nie heeltyd aan die oppervlakte en suurstof blootgestel, wat weer tot slegte reuke kan lei nie.
'n Lepel gaar, afgekoelde mieliepap gee die wurms ekstra woema. Hulle verteer dit vreeslik gou, en groei en teel teen 'n wilde spoed aan. Nie te veel nie – dit raak gou suur.
Moet NOOIT sitrus, uie, knoffel, gemmer of pynappel insit nie. Dit sal die wurms laat vrek of trek. Hulle hou ook nie van ou brood, pasta of vleis nie. Laasgenoemde sal maaiers tot gevolg he in jou bin. En jy wil nie met brommers boer nie!
Gooi 'n handvol skoon tuingrond in die bin – daar moet netnie slakpille residue in wees nie!!! Grond help met hulle vertering van kos. Droe perdemis of beesmis is ook 'n wenner, maar NIE hoendermis nie – die amoniak sal massa vrektes tot gevolg he.
Klam, opgeskeurde pizzabokse is 'n goeie nesmaak plek vir wurms. Begrawe gereeld stukke boks in die bin inhoud.
This entry was posted on Dinsdag, Maart 9th, 2010 at 12:32 nm and is filed under Earthworms/Erdwurms.	You can follow any responses to this entry through the RSS 2.0 feed. You can leave a response, or trackback from your own site.
6 Responses to Hoekom Red Wrigler Erdwurms?
Maart 10, 2011 om 12:23 nm
Waar kan ek van die wurms kry?Ek bly in Bethal.
[…] Hoekom Red Wrigler Erdwurms? […]
Rudi du Toit sê:
Januarie 3, 2012 om 9:20 nm
Waar kom die Red Wrigler vandaan?
Wats se land of distrik
Desember 13, 2012 om 2:51 nm
Is red Wrglers en karieba wurms die selfde ding of is dit n ander soort wurm.
Februarie 20, 2013 om 7:48 vm
Kan ek bees pens mis aan die wurms gee.? Nie bees mis nie, PENS MIS?
Januarie 29, 2019 om 4:35 nm
Dagsê, ek gebruik ń swart 210lt plastiek drom wat ek in lengte op 3 plekke gesny het sodat dit ń deksel vorm, ek het metaal stroke op kante vasgesit sodat die deksel dug seel en die 2 gate met mesh geseel om dit muis bestand te maak en die raam waarop die drom rus se pote staan in blikkies met ou karolie om miere uittehou, ek het rooi Kariba wurms en voer dit net vars beesmis met rou skorsie of butternut pampoen (sonder pitte) Die drom staan onder afdak weg uit direkte son en die wurms teel gesond aan.